春雪和袁望囘三首  其三
作者：王之道
朝代：宋

paragraphs: 稜稜威正肅，浩浩意無涯。
雨息風還怒，霜餘雪更加。
氍毺還席地，薝蔔競分葩。
虎餓豺狼摶，烏窮鳥雀拿。
木冰鳴玉佩，簷溜軋蘆芽。
鶴集疑驚露，羊群憶卧沙。
晚餐甘當肉，夘酒薄勝茶。
盈尺其多矣，踰旬果是耶。
日車行自駕，雲障欲何遮。
坐想傳柑飲，千官從翠華。